Szolgálgatói szerződés

Száma:

Jelen szerződés létrejött …………… –án/én, 
egyrészt a Concept OnLine Kft., 5309 Berekfürdő, IV. Béla Király u.5.,
bankszámlaszám 1110909-12666906-35000008, adószám: 12666906-2-16 , továbbiakban mint Szolgáltató, másrészt a(z)
Név/Cégnév:……………………………………………………………………….
Lakcím/Székhely:………………………………………………………………….
Szig. Szám*/Adószám*:………………………………………………………………
együttműködő partner – továbbiakban mint Partner - között.

* A szerződés csak a Partner személyi igazolványának (útlevelének) vagy cégbírósági bejegyzését igazoló okmányának és aláírási címpéldányának másolatával együtt érvényes.

A felek a következőkben állapodnak meg:

1.	A szerződés tárgya

1.1	A “HunReg Affiliated Resellers” program

A szerződés értelmében a Partner részt vesz a Szolgáltató viszonteladói és szolgáltatói programjában (továbbiakban Program), így a Szolgáltató meghatározott szolgáltatásait igénybe veheti, valamint a Program keretében bizonyos feltételekkel tovább is értékesítheti azokat. A Szolgáltató szolgáltatásainak pontos leírása és a hozzá tartozó árlista a www.hunreg.com Interentes címen, a „HunReg – Hungarian Registry” nevű weboldal alatt (továbbiakban website) érhetőek el, illetve vehetőek igénybe az ezen szerződésben meghatározott módon illetve feltételekkel. 

A Szolgáltató által üzemeltetett website-on a Partner úgynevezett “hosting” szolgáltatásokat vehet igénybe. Ezek a szolgáltatások az Internetes terminológiában ismert, egyező nevű szolgáltatások részhalmazát képezik. Ide tartozik többek között a(z)
-	DNS (domain név szerviz) szolgáltatás
-	Domain regisztráció közvetítés szolgáltatás
-	Tárterület szolgáltatás
-	E-mail szolgáltatás (postafiók és átirányítás)
-	“Virtuális hosting” szolgáltatás
-	Adatbázis-elérés nyújtás
és az ezekhez kapcsolódó, itt nem részletezett szolgáltatások. (A szolgáltatások részletes leírását, azok működésmódját és korlátozásait a website-on található leírás ismerteti.)

A nevezet program keretében a Szolgáltató ezeket a szolgáltatásokat nyújtja szerződött ügyfelei, így a Partner számára is, valamint lehetőséget nyújt a szolgáltatások viszonteladására is, bizonyos módon és feltételekkel, melyeket ez a szerződés szabályoz. 

1.2	A szolgáltatás igénybevétele

A szerződés megkötése előtt a Partner a HunReg oldalon saját felhasználónevet és jelszavat hozott létre (regisztráció), melyekhez csatolta egyéb azonosító adatait is. Ezen szerződés megkötése és érvénybe lépése után a Szolgáltató aktiválja a Partner elérését, melyhez a  megadott felhasználói nevet és jelszót csatolja. Felhasználói nevével és jelszavával a Partner a továbbiakban beléphet a website megfelelő oldalán (a szerződés megkötésekor: http://www.hunreg.com/affiliate/ ), ahol is szolgáltatásokat aktiválhat, módosíthat és szüntethet meg, melyeket a megfelelő beállítások elvégzése után igénybe vehet. A megrendelt szolgáltatások után a Partner díjfizetésre kötelezett, melyről ezen szerződés 6. pontja nyilatkozik.

2.	A Partner jogai és kötelességei

2.1.	A Partner jogosult a megrendelt szolgáltatások rendeltetésszerű használatára, azok a website-on keresztül történő aktiválására és deaktiválására.
2.2.	A Partner nem kísérelheti meg a Szolgáltatások megváltoztatását, átalakítását vagy javítását. Ha mégis megtenné, esetleges károkozás esetén köteles az általa okozott kárt a Szolgáltatónak megtéríteni.
2.3.	A Partner berendezéseinek működési jellemzői nem térhetnek el a magyar szabványtól, valamint köteles a helyi és nemzetközi szabványok betartására.
2.4.	A Partner a rendszer használati jogát, különösen a Szolgáltató által részére biztosított jelszót vagy más hasonló biztonsági információkat más jogi, vagy természetes személyre át nem ruházhatja, és köteles azokat titkosan kezelni.
2.5.	A Szolgáltató hálózatán keresztül szerzett információkat, valamint a rendszer működésével kapcsolatosan tudomására jutott információkat a Partner nem jelentetheti meg semmilyen médiában az információ szolgáltatójának előzetes írásos beleegyezése nélkül; amennyiben ezt mégis megtenné a Szolgáltató a rendszer használati jogát tőle azonnali hatállyal visszavonhatja, illetve kártérítésre kötelezheti.
2.6.	Bármilyen információ átvitele vagy bejuttatása a Szolgáltató hálózatába, amely nemzetközi vagy magyar törvényt sért, tilos, függetlenül attól, hogy a Partner tudott vagy nem, az információról, vagy a rá vonatkozó törvényről. A Partner által a Szolgáltató hálózatán elhelyezett törvénybe ütköző információért a Szolgáltató saját felelősségét kizárja, illetve a felelősség viselését a Partnerre hárítja. Ebben az esetben a Szolgáltató a rendszer használati jogát a Partnertől visszavonhatja.
2.7.	Amennyiben felmerül annak gyanúja, hogy a Partner a Szolgáltató hálózatát működtető rendszerbe illetéktelenül behatolt, a Szolgáltató a rendszer használati jogát a Partnertől visszavonhatja.
2.8.	A Partner a Szolgáltató által a Szolgáltatás során mért és meghatározott adatokkal szemben - különösen vonatkozik ez a tárterület foglalásra és a sávszélesség nagyságára, valamint a megrendelt szolgáltatásokra és azok aktiválási idejére – felszólamlással csak akkor élhet, ha a mért adatoktól történő eltérést bizonyítani tudja. Az esetleges felszólamlás nem mentesíti a  Partner fennálló tartozásainak kiegyenlítése alól.
2.9.	A számítógépek, a szoftverek nem száz százalékban hibátlan elemek. A Partner tudomásul veszi, hogy előfordulhatnak olyan kimaradások, melyekért a Szolgáltató felelősséget nem vállal, azonban ha bármely 3 hónapban az egy hónapra eső kiesés mértéke az 5%-ot meghaladja, folyamodhat a szolgáltatóhoz az érintett hónapokra eső díj a kimaradás idejével arányos visszatérítéséért.
2.10.	A Partner tudomásul veszi és elfogadja, hogy a Szolgáltatás paramétereinek beállítását illetve egyéb kapcsolódó szolgáltatások megrendelését vagy lemondását – hacsak arról a Szolgáltató másképpen nem nyilatkozik – csakis a rendelkezésére bocsátott internetes kezelőfelületen át végezheti. A kezelőfelületen leadott megrendeléseket, változtatásokat mind a Partner, mind a Szolgáltató autentikusnak fogadja el, külön szóbeli vagy írásos megrendelésre nincs szükség.
2.11.	A Partner szavatolja, hogy regisztrációkor megadott adatai helyesek és a valóságnak megfelelnek, továbbá köteles ezeket az adatokat mindig napra készen tartani, azok megváltozása esetén regisztrációs adatait azonnal módosítani.
2.12.	A Partner tudomásul veszi, hogy az egyes szolgáltatás-elemekhez különféle technikai korlátozások – például maximális sávszélesség-használat, maximális processzoridő-használat, memóriakorlát – tartoznak, melyeket túllépnie nem szabad, ellenkező esetben elérését a Szolgáltató felfüggesztheti, illetve további díjakat szabhat ki. Ezek a korlátozások a website-on megtalálhatóak.
2.13.	A Partner a Szolgáltató rendszerébe csak megfelelően bevizsgált szoftvereket juttathat be, melyek nem okozhatják a rendszer túlterhelését, illetve nem veszélyeztethetik a rendszer biztonságát.

3.	A szolgáltatás viszonteladásáról és reklámozásáról

3.1.	A Partner jogosult a megrendelt szolgáltatások továbbértékesítésére tetszőleges áron és konstrukcióban, azonban egy személyben felelős ezen szerződés pontjainak betartásáért illetve betartatásáért. A Szolgálgató minden tekintetben a Partnert tekinti a szolgáltatások üzembe vevőjének.
3.2.	A Partner nem vállalhat olyan kötelezettségeket, illetve garanciákat a továbbértékesített szolgáltatások tekintetében, melyeket neki a Szolgáltató nem garantál. 
3.3.	A Partner és ügyfele között fellépő bármilyen jogvita, per, kártérítés, stb. esetén a Partner a Szolgáltatót a közte és ügyfele közötti vitában sem hivatalos, sem pedig nem hivatalos módon illetve formában nem vonhatja be. Ezzel kapcsolatban minden jogi út kizárva.
3.4.	A Szolgáltató a Partnerrel áll jogi kapcsolatban, vele köt szerződést, így a szerződésben foglaltak teljesítését valamint betartását kizárólag rajta kéri számon. Ilyen vonatkozásban a Szolgáltató nem foglalkozik azzal, hogy a Partner által létrehozott felhasználói csoportokat a Partner a saját részére veszi-e igénybe, vagy azokat tovább értékesíti, tehát mind a Szolgáltató, mind a Partner úgy tekintik, hogy a szolgáltatásokat a Partner egy személyben veszi igénybe, azokért teljes egészében ő felelős. Ennek megfelelően nem felelős a Szolgáltató a Partner megrendelői, ügyfelei irányában, illetve velük nem kerül semmilyen jogi vagy egyéb viszonyba.
3.5.	Továbbértékesítés esetén a Partner nem köteles vásárlói tudtára hozni azt a tényt, hogy a szolgáltatások karbantartását és kifejlesztését, üzemeltetését a Szolgáltató végzi, továbbá nem tüntetheti fel a továbbértékesített szolgáltatásokat úgy, mintha azokért a Szolgáltató lenne felelős. A Partner ügyfelei felé a Szolgáltató ügyfélszolgálati teendők ellátásával nem tartozik: ezt a Partnernek kell végeznie.
3.6.	Amennyiben a Partner kommunikációjában bárhol megjeleníti azt, hogy szolgáltatásainak szolgáltatója a Szolgáltató, a kommunikáció formáját, módját és idejét kötelessége a Szolgáltatóval előzetesen jóváhagyatni. A Szolgáltató a jóváhagyást indoklás nélkül megtagadhatja.
3.7.	Abban az esetben, ha a Partner már nem, vagy nem elfogadható színvonalon képes csak a Szolgáltató szolgáltatásait saját ügyfelei felé karbantartani, kötelessége ügyfeleit és a Szolgáltatót erről értesíteni, ügyfelei adatait a Szolgáltatónak, a Szolgáltató elérhetőségi adatait ügyfeleinek átadni.
3.8.	A szolgáltatások karbantartását – ez alatt a szolgáltatásokhoz kapcsolódó technikai segítségnyújtást, a beállítások elvégzését, a szolgáltatások adatainak módosítását értve – ügyfelei felé a Partner (Viszonteladó) végzi, hacsak ennek ellenkezőjéről a Szolgáltató és a Partner külön nyilatkozatban meg nem állapodik. 
3.9.	Szolgáltató vállalja, hogy a Partner ügyfeleit a Programban történő részvétel ajánlatában nem keresi meg, amennyiben tudtában van a Partner és ügyfele közötti viszonynak.
3.10.	Amennyiben a Partner ügyfelének tudomására jut, hogy a szolgáltatást a Szolgáltató végzi, és ennek kapcsán megkeresi a Szolgáltatót, a Szolgáltató az ügyfelet a Partnerhez irányítja, nem titkolja el azonban annak tényét, hogy a tényleges szolgáltatást ő végzi.
3.11.	A Partner tetszőleges úton és módon reklámozhatja a továbbértékesített szolgáltatásokat, nem használhat azonban olyan eszközöket, melyek a Szolgáltató érdekeit sértik és/vagy jó hírét ronthatják. Ilyen esetben a Partnernek kötelessége a Szolgáltató kérésére az adott tevékenységet beszűntetni, ellenkező esetben a Szolgáltató a szerződést azonnali hatállyal felbonthatja.
3.12.	Amennyiben a Partner internetes oldaláról saját viszonteladói kódjával azonosítható módon – a http://www.hunreg.com/affiliate/aff_reseller.html internetes oldalon leírtak szerint - a Szolgáltató oldalára további ügyfeleket irányít, úgy a Szolgáltató a Partner oldaláról érkező, a Szolgáltató rendszerébe regisztráló és a Szolgáltatóval szerződést kötő ügyfelek által a Szolgáltatónak kifizetett összeg egy részét, a http://www.hunreg.com/affiliate/aff_reseller.html internetes oldalon ismertetett táblázat alapján a Partnert illető %-os részesedésként a Partner részére számla ellenében minden hónap utolsó napját követő nyolc napon belül köteles kifizetni.

4.	A Szolgáltató jogai és kötelezettségei

4.1.	A Szolgáltatások mindenkor a Szolgáltató tulajdonát képezik. A Partner  a Szolgáltatásokra vonatkozóan csak használati joggal rendelkezik: ezen jogok nem kizárólagosak, és a Program vonatkozásában nem átruházhatóak.
4.2.	Nem képezi a Szolgáltató feladatát a Partner által biztosított berendezések alkalmassá tétele a Szolgáltatások igénybevételéhez, sem pedig ezen berendezések alkalmassági ellenőrzése. A Szolgáltató nem köteles a Partner hibájából eredő hibák ingyenes kijavítására.
4.3.	A Szolgáltató nem köteles a Partner rendelkezésre bocsátani a  Szolgáltatás igénybevételéhez szükséges szoftvereket, de köteles azokat megnevezni, illetve a Partner tudomására hozni.
4.4.	A Szolgáltató nem vállal felelősséget vis major okozta károkért, de mindent megtesz azok elhárításáért és mérsékléséért.
4.5.	A Szolgáltató karbantartja és szükség esetén szervizeli az általa nyújtott Szolgáltatásokat, valamit kérésre biztosítja a Partner számára szükséges oktatást, felhasználói anyagokat és támogatást az adott időpontban szükséges díjszabás szerint.
4.6.	A Szolgáltató biztosítja a Szolgáltatás igénybevételéhez szükséges adatokat, és fenntartja magának a jogot ezek változtatására a Partner előzetes tájékoztatása után.
4.7.	A Szolgáltató a Szolgáltatással kapcsolatban tudomására jutott adatokat, információkat bizalmasan kezeli, s azokat – a kifejezett jogszabályi kötelezés esetét kivéve – harmadik félnek nem szolgáltatja ki.
4.8.	A Szolgáltató nem garantálja, hogy az általa nyújtott szolgáltatások mindenben megfelelnek a Partner igényeinek, de szavatolja, hogy a website-on található ismertetővel – az abban található explicit leírással - megegyeznek.

5	A szerződés hatálya

5.1	A jelen szerződés határozatlan időre szól, a felmondási idő harminc (30) nap. A szerződés megszűnése nem mentesíti a Partnert a jogviszonyból eredő esetleges tartozásai kiegyenlítése alól. A szerződést csak írásban lehet felmondani.

6	Díjak, díjfizetés

6.1	A Szolgáltató díjai minden szolgáltatásra vonatkozóan a Partner által jelszóval elérhető megrendelői felületen szerepelnek. A Szolgáltató jogosult bármikor árat változtatni, melyről köteles a Partnert a megrendelői felületen és/vagy e-mailben legalább 14 nappal az árváltozás előtt tájékoztatni.
6.2	 Mivel a Viszonteladó az igénybevett szolgáltatás paramétereit könnyen és gyakran változtathatja, a fizetendő díjak a Partner beállításai szerint folyamatosan, akár napi rendszerességgel is változhatnak. Ebből kifolyólag ezen szerződés nem tartalmaz közvetlenül a Partner által fizetendő összeget, csupán a szerződés aláírásakor érvényes árak listáját. A havi díjak pontos értékét árlistája alapján a Szolgáltató a számlázás során közli a Partnerrel.
6.3	A Szolgáltató bizonyos szolgáltatásoknál más és más periódusbontású díjakat állapíthat meg, így joga van egyszeri szolgáltatás-aktiválási díjat, illetve napi, heti, havi, negyedéves, fél éves, éves, vagy egyéb bontású díjak szedésére is.
6.4	 Az előfizetési és szolgáltatási díj megfizetése a tárgyhónap végén, az előző tárgyhónapban igénybevett illetve megrendelt szolgáltatások szerint esedékes, függetlenül attól, hogy a Partner az adott időszakban milyen rendszerességgel vette igénybe a szolgáltatást. A Szolgáltató az esedékes díjakról havonta számlát küld a Partnernek, melynek összegét a számla keltétől számított hét (7) munkanapon belül banki átutalással a Partner köteles kiegyenlíteni. Amennyiben a Partner számlafizetési kötelezettségének a megadott határidőig nem tenne eleget, a Szolgáltató a mindenkori jegybanki alapkamat kétszeresét számolja fel késedelmi kamatként.
6.5	 Amennyiben a Partner a számlát a tárgyhónap végéig nem kapja kézhez, úgy ezt a Szolgáltatónál jeleznie kell.
6.6	A fizetés elmulasztása esetén a Szolgáltató korlátozhatja a szolgáltatáshoz való hozzáférést – a megrendelt szolgáltatás díjának számlázása mellett -, illetve egy hónapos türelmi idő leteltével – ha a Partner továbbra sem egyenlíti ki tartozását – meg is szüntetheti azt.
6.7	Tartozás fennállása esetén a Szolgáltató jogosult visszavonni a Partner rendszerhez történő hozzáférési jogát. Az ebből eredő közvetlen vagy közvetett károkért a Szolgáltatót semmi nemű felelősség nem terheli.
6.8	A Szolgáltató rendszerbiztonsági okokból rögzíthet egy előre meghatározott összeget (maximális tartozás összege), melynek elérése és túllépése esetén a Partner szolgáltatáshoz való jogosultságát felfüggesztheti. Ezen összeg elérése után a Partner hozzáférése a fizetendő számlák pénzügyi teljesítéséig automatikusan korlátozásra kerül.
 
7	Szavatosság, felelősség, korlátozás

7.1	A Szolgáltató szavatolja, hogy valamennyi általa nyújtott szolgáltatás legjobb tudomása szerint működőképes az aktiválás napjától. A Szolgáltató a számlázást a Szolgáltatás online megrendelésének napján kezdi meg, függetlenül attól, hogy annak használatát a Partner mikor kezdi meg.
7.2	A Szolgáltató köteles minden ésszerű erőfeszítést megtenni a szolgáltatás hatékonyságának és folyamatosságának biztosítása érdekében, de nem felel azon veszteségekért vagy bármiféle kárért, amelyeket a szolgáltatások meghibásodása vagy egyéb elégtelensége okozott.
7.3	A Szolgáltató mindent megtesz a szolgáltatás fenntartásáért, de nem tud garanciát vállalni bárminemű adatvesztésért, s a csatlakozás kimaradásáért. A Szolgáltató vállalja, hogy a szolgáltatása az év minimum 95%-ban elérhető lesz. Ez alól kivételt képez a vis major esete, különös tekintettel országos méretű hálózati –vagy áramkimaradásra, illetve természeti katasztrófára.
7.4	A Szolgáltató nem vonható felelősségre az általa nyújtott Szolgáltatás esetleges hibája miatt bekövetkező károkért „üzleti haszon elmaradása” jogcímen. A Szolgáltató anyagi felelőssége a Szolgáltatás esetleges kimaradása vagy téves teljesítése esetén nem haladhatja meg a Szolgáltatás a kimaradás időpontjára mért számlázott összegét, abban az esetben sem, ha a Szolgáltató részéről fennforgó, bizonyítható gondatlanság esete forog fenn.
 
8	Felmondás

8.1	Bármelyik fél jogosult a jelen szerződés indoklás nélküli felmondására. A felmondás csakis írásban, illetve kölcsönös megegyezés esetén elektronikusan hitelesített aláírással ellátott e-mailben történhet. A felmondási idő a közlés kézhezvételétől számított harminc (30) nap.
8.2	Bármelyik fél azonnali felmondással élhet, ha a másik fél elmulasztja a jelen szerződésben vállalt kötelezettségeit.
8.3	A jelen szerződés bármely okból történő felmondása nem mentesíti egyik felet sem azon kötelezettségek alól, amelyek a felmondás időpontjában fennállnak.
8.4	A Szolgáltató azonnali felmondással élhet abban az esetben, ha tudomására jut, hogy a Partner a Program igénybevételéhez tartozó elérést (felhasználói név / jelszó) más jogi, vagy természetes személy részére akár díjmentesen, akár díjazás ellenében átengedi. A Szolgáltató a szerződést azonnali hatállyal felmondhatja, amennyiben észleli, hogy a Partner be akar hatolni a rendszerbe, a rendszer működésének biztonságát veszélyezteti, illetve arról bármilyen fontos információt illetéktelen személyeknek kiszolgáltat.

9	Általános rendelkezések

9.1	A jelen szerződésből eredő bármely kifogás elévülési ideje egy év az esemény bekövetkeztétől, kivéve a fizetés elmulasztása, amelynek elévülési ideje az utolsó számla esedékességétől számított öt (5) év.
9.2	Jelen szerződésben nem szabályozott kérdésekben a Polgári Törvénykönyv rendelkezései az irányadóak.

10	A teljes szerződés

10.1	Ezen szerződés elengedhetetlen részét képezi annak melléklete.

11	Vegyes és záró rendelkezések

11.1	A felek közötti teljes szerződés hatálytalanná tesz minden korábbi megállapodást. A felek a jelen szerződést kizárólag közös megegyezéssel módosíthatják.
11.2	Jelen szerződés pontjai érvényesek abban az esetben is, ha esetleg más pontjai érvényüket vesztenék.
11.3	A szerződő felek megállapodnak abban, hogy a jelen szerződéssel kapcsolatos vitás kérdéseiket egymás között kísérlik meg rendezni. Ennek eredménytelensége esetén a vitás kérdések elbírálására a Szolgáltató telephelye szerinti bíróság illetékességének vetik alá magukat.
11.4	Felek megállapodnak abban, hogy a Szolgáltatással és ezen szerződéssel kapcsolatos kommunikációjukat elsősorban e-mailen keresztül végzik.
11.5	Jelen szerződést a szerződő felek, mint akaratukkal mindenben megegyezőt a mai napon aláírták:

Budapest,………………………                                               

	…………………………                                            …………………………
		Partner                                                             Szolgáltató

Melléklet a ………… számú Szolgáltatói Szerződéshez

HunReg hosting árszabás

Hosting áraink számítása némiképp bonyolult, ez azonban ügyfeleink érdekében történik: a HunReg szétválasztja a máshol egy egységként kezelt "hosting" szolgáltatást elemi egységeire, így nem csomagokat ad el, hanem külön tárterület, email elérést, stb. Így Ön csak azért a szolgáltatásért fizet, amit igénybe is vesz.

Az árak bontása

1. Belépés a viszonteladói programba
Ingyenes

Belépés a viszonteladói programba feltétele a hosting szolgáltatások igénybevételének. Mindazonáltal a viszonteladói program nem kötelezi Önt, hogy ténylegesen továbbértékesítse a szolgáltatásokat: azokat saját célra is igénybe veheti.

Korlátozások, adatbiztonság
A viszonteladói programba belépni csak szerződéskötéssel lehet. A részletekről a szerződés nyilatkozik. 

2. Szolgáltatások aktiválása és deaktiválása, módosítások a webes felületen
Ingyenes

Elérés: http://www.hunreg.com/affiliate/

Korlátokzások, adatbiztonság
Lásd az egyes szolgáltatásoknál

3. A web -és email tárterület, vagyis a felhasználói tárterület ára felhasználónként
Tárterület foglalás	Napi díj			Havi díj*
10Kb**			16 Ft			480 Ft
100Kb**		27 Ft			810 Ft
1Mb-50Mb		34 Ft + 1.5 Ft / Mb	1020-3270 Ft
51Mb			110 Ft +1 Ft / Mb	3300 Ft - tól

* információs adat, 30 napra vonatkoztatva
** Beállítás a webes felületen, mely a megadott értéken maximálja a felhasználó tárfoglalását. A 10k-s csomag csak weblap átirányítására, a 100k-s csak egy nyitólap elhelyezésére elegendő.

Ezen szolgáltatás keretében egy felhasználót hozunk létre Linux/Unix szerverünkön. A felhasználó könyvtárában (home) található adatok mennyiségét mérjük. Felhasználót minden esetben létre kell hozni, ha Ön postafiókot (POP3) vagy tárterületet (web-hosting) akar igénybe venni.

Korlátozások, adatbiztonság
 A felhasználókhoz tartozó jelszót kérjük kezelje titkosan! Válasszon "nehezen kitalálható" jelszót: a születési időpont, a felhasználói név, egy szokásos karaktersorozat (pl. "password", "qwerty", "asdf") könnyen feltörthető.
Minden olyan eset, ahol egy felhasználó "gyanús" műveleteket hajt végre, melyek a rendszer konfigurációjának felderítésére, esetleges biztonsági lyukak feltérképezésére, a rendszer "megtörésére" irányulhatnak, azonnali szerződésszegésnek minősül: ilyen esetben a Szolgáltató azonnal letiltja a felhasználó elérését.
A felhasználó minden esetben saját maga felelős a felhasználói neve és jelszava alatt történő cselekményekért.

4. Email fogadás bekapcsolása egy domain névre (RCPT host) domainenként
Napi díj
8Ft

Ezen szolgáltatás lényege az, hogy az Ön által megadott domain névre érkező leveleket a mi gépünk fogadja. Ha ez nincs beállítva, a levelek gépünk a feladónak hibajelzéssel visszaküldi. 

Korlátozások, adatbiztonság
Természetesen ennek a szolgáltatásnak csak akkor van értelme, ha a DNS adatok megfelelően, a mi gépünkre vannak beállítva.

5. Mailek fogadása és / vagy továbbítása felhasználónak (helyi), vagy más e-mail címre

Mailtovábbítás helyi felhasználónak (ún. local delivery):
Darab		Napi díj			Havi (30 nap)
korlátlan	   -			   -

Mailtovábbítás e-mail címre (ún. forward):
Darab		Napi díj			Havi (30 nap)
1		7Ft			210Ft

Amennyiben gépünk van beállítva a domainre érkező levelek fogadására, ezeket a beérkező leveleket ezen szolgáltatásunk keretében lehet postafiókokba "rendezni". Legalább egy rendezést mindig meg kell adni!  Legegyszerűbb esetben egy létrehozott felhasználó (tárterület) rendelhető a bejövő címekhez, de a bejövő leveleket címzettjük szerint tovább is lehet küldeni másik - többnyire külső – e-mail címre.

Korlátozások, adatbiztonság
Természetesen ennek a szolgáltatásnak csak akkor van értelme, ha a DNS adatok megfelelően, a mi gépünkre vannak beállítva.

6. Webcím hozzárendelése felhasználóhoz, vagyis tárterülethez (ún. "virtual host"), darabonként (vagyis URL-enként)
Napi		Havi
13 Ft		390 Ft

Ön akkor kéri ezt a szolgáltatás, ha szeretné, hogy domain nevéhez (pl. www.akarmi.com, akarmi.com, jonapot.hello.hu) az Interneten egy böngészőn át lehessen csatlakozni.

Korlátozások, adatbiztonság
Minden felhasználónk érdeke, hogy a szervereinken található weblapok megjelenítése kellőképpen gyors legyen. Ez azt jelenti, hogy szélsőséges esetekben a rendelkezésre álló sávszélességet, illetve processzoridőt korlátozhatjuk. Erre csak kivételes esetekben kerül sor, a legtöbb weblap nagyságrendekkel kisebb sávszélességet és teljesítményt fog le, mint ami még gondot okozhatna.
További korlátozások és biztonsági megkötések a CGI és PHP szolgáltatásoknál.

7. PHP engedélyezése webcímhez (virtual host-hoz), darabonként
Napi		Havi
26 Ft		780 Ft

PHP futtató modul engedélyezése.

Korlátozások, adatbiztonság
A feltöltött PHP oldalak ellenőrzésének jogát fenntartjuk. A feleslegesen sok processzoridőt foglaló (tehát rosszúl megírt) oldalak esetén ....

8. MySQL elérés (felhasználóhoz kötött, csak helyi címről)
Napi		Havi
26 Ft		780 Ft

Minden egyes MySQL eléréshez 2Mb tárterület jár. Az ezen felüli tárterület-foglalás ára megabyte-onként 4Ft + ÁFA / nap. Egy MySQL eléréshez egy darab adatbázis és tetszőleges számú tábla tartozhat.

Korlátozások, adatbiztonság
Kérjük optimalizált query-k használatát illetve a szükséges INDEX mezők létrehozását. Javasoljuk a nem fix hosszúságú rekordok - tehát pl. TEXT, BLOB, Varchar - mellőzését..

9. DNS szolgáltatás (elsődleges és másodlagos), domainenként:
Napi		Havi
20Ft		600Ft	

10. Tárterület backup (biztonsági mentés) szolgáltatás
Normál backup (heti egyszeri mentés)

11. Adatbázis backup (biztonsági mentés) szolgáltatás

12. CGI futtatási lehetőség virtual host-onként (vagyis URL-enként)
Napi		Havi
13 Ft		390 Ft

Korlátozások, adatbiztonság
CGI scriptek futtatása esetén biztonsági okokból fenntartjuk a jogot, hogy időszakonként ellenőrizzük a szerverre felhelyezett programokat. Amennyiben ezek a szoftverek a processzorokat feleslegesen túlterhelnék, úgy az alább részletezett korlátozásoknál leírtak szerint járhatunk el!

A díjak számítása megkezdett naponként történik.

A szerződés megkötésekor érvényes korlátozások:
o	 A Szolgáltató a rendszer felhasználói által a Szolgáltató szerverein igénybe vett processzoridőt és sávszélességet folyamatosan ellenőrzi. Amennyiben egy adott felhasználó az általa használt szervert saját hibájából adódóan vagy saját hibáján kívül tartósan és indokolatlanul, esetlegesen más felhasználók által igénybe vett szolgáltatásokat is veszélyeztetve vagy akadályoztatva leterheli, úgy a Szolgáltató a rendszert túlterhelő felhasználókat a többi felhasználó érdekében az irreálisan nagy erőforrás-igényű tevékenység megszűntetésére szólíthatja fel. Amennyiben a felhasználó a felszólításnak nem tesz eleget, úgy a Szolgáltató saját belátása szerint a felhasználó által igénybe vett szolgáltatásokat korlátozhatja, azokat akár fel is függesztheti, valamint jogot formálhat a szerződés azonnali hatályú felmondására is.

Partneri nyilatkozat

A Szolgáltatói szerződés értelmében:

A)	Az igénybevett szolgáltatások egy részét vagy egészét továbbértékesítem. A szolgáltatások beállítását és kezelését magam végzem el.
B)	Az igénybevett szolgáltatások egy részét vagy egészét továbbértékesítem. Kérem, hogy a szolgáltatásokhoz tartozó beállításokat a Szolgáltató végezze el.
C)	A szolgáltatásokat kizárólag saját célra veszem igénybe. A szolgáltatások beállítását magam végzem.
D)	A szolgáltatásokat kizárólag saját célra veszem igénybe. A szolgáltatásokhoz tartozó beállítások elvégzésével a Szolgáltatót bízom meg. 
(kérjük a megfelelő betűjel bekarikázását)

I)	Részt veszek a Szolgáltató „affiliate” programjában
II)	Nem veszek részt a Szolgáltató “affiliate” programjában
 
A maximális tartozás összege (lásd a szerződés 6.8 pontja): 

…………….. Ft

Budapest,………………………                                               

			…………………………		……………………………
				Partner					Szolgáltató